ভাইবোনেরা, এবারে আমরা আলোচনা শুরু করব প্রাচীন ইরানের আরও এক বড় কবির প্রাথমিক পরিচিতি সম্পর্কে। এই কবির নাম আবুল হাসান আলী ইবনে জুলুগ্ব ফাররুখি সিস্তানি। খ্রিষ্টিয় দশম ও একাদশ শতকের এই কবি ছিলেন সুলতান মাহমুদ গজনভির রাজ-দরবারের অন্যতম কবি। ব্যক্তি বিশেষের প্রশংসাসূচক কবিতা লেখার ক্ষেত্রে তিনি অসাধারণ দক্ষতা অর্জন করেছিলেন। তার শৈশব ও যৌবন সম্পর্কে কিছু জানা যায়নি এবং এমনকি তার জন্ম-তারিখও স্পষ্ট নয়। ফাররুখি সিস্তানি সম্পর্কে আমরা বিস্তারিত আলোচনা করব এই ধারাবাহিকেরই আগামী পর্বে। আশা করছি তখনও আমাদের সঙ্গ দিতে ভুলবেন না। #